**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 6. sjednice Upravnog vijeća**

**Doma zdravlja Karlovačke županije održane**

**dana 24. veljače 2025. godine**

**Karlovac, veljača 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-211/2-25**

**Karlovac, 24. veljače 2025. godine**

**Z A P I S N I K**

sa **6. sjednice** Upravnog vijeća Doma zdravlja Karlovačke županije održane dana 24. veljače 2025. godine s početkom u 11.00 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća Doma zdravlja Karlovačke županije, zbog hitnosti za usvajanjem prijedloga Statuta Doma zdravlja Karlovačke županije.

Poziv s materijalima za 6. sjednicu Upravnog vijeća Doma zdravlja Karlovačke županije dostavljen je članovima Upravnog vijeća dana 21.02.2025. godine putem e-pošte.

Svi članovi Upravnog vijeća, Marin Požega, mag. oec., predsjednik, Zlatko Grčić, dipl. ing. prom., zamjenik predsjednika, Oliver Budimir, mag. ing. sec., član, Domagoj Modrušan, dr. med. dent., član, Matea Trupković Prandel, dr. med. dent. spec. ortodont., sveuč. mag. dent. med., član kontaktirani su dana 24. veljače 2025. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje prijedloga Statuta Doma zdravlja Karlovačke županije
2. Različito.

Predloženi Dnevni red je jednoglasno s pet glasova ZA usvojen.

**Točka 1.**

Prijedlog Statuta Doma zdravlja Karlovačke županije dostavljen je u prilogu Poziva za 6. sjednicu Upravnog viieća. Sukladno čl. 84. Stavka 1.alineje 1. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.) Upravno vijeće zdravstvene ustanove donosi Statut uz suglasnost osnivača. Člankom 6. Odluke o pripajanju domova zdravlja u Duga Resi, Ogulinu, Ozlju, Slunju i Vojniću, Domu zdravlja Karlovac i promjeni naziva Doma zdravlja Karlovac (Glasnik Karlovačke županije br. 4/24) utvrđeno je da je Upravno vijeće Doma zdravlja preuzimatelja dužno najkasnije u roku od 6 mjeseci od dana upisa statusne promjene pripajanja u sudski registar uskladiti Statut s Odlukom, a u roku od 60 dana od dana stupanja na snagu Statuta donijeti novi Pravilnik o unutarnjem ustroju i sistematizaciji radnih mjesta te donijeti odnosno uskladiti ostale opće i druge akte kao i poslovanje ustanove.

Slijedom navedenog, Upravno vijeće je na temelju članka 54. stavka 1. Zakona o ustanovama (NN br. 76/93, 29/97, 47/99, 35/08, 127/19 i 151/22), članka 84. stavka 1. podstavka 1. Zakona o zdravstvenoj zaštiti (NN br. 100/18, 125/19, 147/20, 119/22, 156/22, 33/23 i 36/24), članka 6. Odluke o pripajanju domova zdravlja u Duga Resi, Ogulinu, Ozlju, Slunju i Vojniću, Domu zdravlja Karlovac i promjeni naziva Doma zdravlja Karlovac (Glasnik Karlovačke županije br. 4/24) i članka 19. Statuta Doma zdravlja Karlovac, Upravno vijeće Doma zdravlja Karlovačke županije na 6. sjednici održanoj 24. veljače 2025. godine donijelo je sljedeću

**O D L U K U**

Članak 1.

Donosi se prijedlog Statuta Doma zdravlja Karlovačke županije koji se nalazi u prilogu ove odluke i čini njezin sastavni dio.

Članak 2.

Prijedlog Statuta Doma zdravlja Karlovačke županije iz članka 1. ove Odluke upućuje se na prethodnu suglasnost osnivaču Karlovačkoj županiji.

Članak 3.

Ova Odluka stupa na snagu danom donošenja.

Pod točkom 6. Različito nije bilo rasprave.

Po iscrpljenom Dnevnom redu rad sjednice završio je 24.2.2025. g. u 19.36 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Marin Požega, mag. oec.**

Prilog:

1. Ispis glasovanja članova Upravnog vijeća putem elektroničke pošte